ToekomsVenster: Die gelowige en offers | Maroela Media
"As die goeie wil daar is en iemand gee volgens wat hy het, neem God die gawe aan. Hy verwag nie van hom wat hy nie het nie." – 2 Korintiërs 8:12
Betrokkenheid in 'n plaaslike gemeente vra meer as net aanbidding en offergawes. Watter eienskappe het jy waarmee jy jou gemeente kan dien om 'n verskil te maak? As jy nog nie betrokke is in jou plaaslike gemeente nie, maak 'n afspraak met jou predikant en rapporteer vir diens. Dien die Here met jou gawes en offergawes.
Alle gemeentes, klein of groot, vertolk 'n belangrike rol in die gemeenskap. Die sleutel is egter toegeruste mense. Soos voorheen genoem, kan ek al die mense hê om God se werk te doen; as ek nie geld het nie, kom ek nie vêr nie. Ek kan ook al die geld hê om God se werk te doen; as ek nie mense het nie, kom ek ook nie vêr nie. Dit is dus al twee wat in harmonie moet werk om God se koninkryk op die aarde te vestig.
Baie dankie vir my gemeente en die rol wat ons in die gemeenskap speel. Help ons om 'n lig in 'n donker wêreld te wees.
Gedagte vir die dag: Die vreugde van ouderdom
Met jul kerke belydenisskrifte, soos gelees word agter die Psalm en Gesange boekie, as jy nie n lid is van die kerk nie word jy gereken as n lidmaad teen die kerk(jy is van die duisternis). Ek self is nie n lid van die kerke nie, let op! 2Co 3:12 Terwyl ons dan sodanige hoop het, gebruik ons baie vrymoedigheid; 2Co 3:13 nie soos Mosheh nie, wat 'n bedekking oor sy aangesig gesit het, sodat die kinders van Yiesraél nie die oë kon vestig op die einde van wat moes vergaan nie. 2Co 3:14 Maar hulle sinne is verhard. Want… Lees meer »
Pierre, gaan wees JY die kerk vir die kerkloses en armes.
Hoekom nou die Ou Testament probeer ontrafel? Glo soos 'n kind, dit het jy ook seker al iewers raakgelees.
Die hoofboodskap sal altyd dieselfde bly en wees:
Jesus is die Lig, die Weg en die Waarheid en Hy het vir almal gesterf sodat almal gered kan word. Onderhou die Gebooie, wees opreg, leef heilig, help enige een tot wat jy in staat is.